CELEX: 61958CJ0032
Société nouvelle des usines de Pontlieue
Aciéries du Temple (S.N.U.P.A.T.) κατά Ανωτάτης Αρχής της Ευρωπαϊκής Κοινότητας Άνθρακα και Χάλυβα

ΤΟΥ ΔΙΚΑΣΤΗΡΙΟΥ
της 17ης Ιουλίου 1959 (
*1
)
Αντικείμενο της υποθέσεως:
Προσφυγή ακυρώσεως και προσφυγή λόγω παραλείψεως καθώς και ενστάσεις παρανομίας ορισμένων εγγράφων του Caisse de Préréquation des Ferrailles Importées (Ταμείο εξισώσεως για τον εισαγόμενο παλαιοσίδηρο) και του Office Commun des Consommateurs de Ferraille (Κοινό γραφείο καταναλωτών παλαιοσιδήρου) που κοινοποιήθηκαν στην προσφεύγουσα, της σιωπηρής απορριπτικής αποφάσεως που κατά την προσφεύγουσα συνάγεται από τη σιωπή που τήρησε η διοίκηση σχετικά με τις αιτήσεις με τις οποίες η προσφεύγουσα ζήτησε απαλλαγή, καθώς και των από 18ης Δεκεμβρίου 1957 και 17ης Απριλίου 1958 εγγράφων της Ανωτάτης Αρχής
(Journal Officiel de la Communauté
της 1ης Φεβρουαρίου 1958, σ. 45 επ. και JO της 13.5.1958, σ. 30 επ.).
Διατακτικό της αποφάσεως:
ΤΟ ΔΙΚΑΣΤΗΡΙΟ
1.
Στην υπόθεση 32/58:
1)
Απορρίπτει ως αβάσιμη την προσφυγή κατά της σιωπηρής απορριπτικής αποφάσεως που συνάγεται από τη σιωπή που τήρησε η καθής επί δύο και πλέον μήνες σχετικά με την αίτηση απαλλαγής της προσφεύγουσας που η τελευταία υπέβαλε στο Office Commun des Consommateurs de Ferraille και στο Office de Péréquation des Ferrailles Importées με τις από 31ης Μαρτίου 1958 επιστολές της.
2)
Απορρίπτει ως αβάσιμη την προσφυγή κατά του εγγράφου του Caisse de Péréquation des Ferrailles Importées της 12ης Μαΐου 1958.
2.
Στην υπόθεση 33/58:
Απορρίπτει την προσφυγή ως απαράδεκτη.
Πρόταση του γενικού εισαγγελέα:
1.
Όσον αφορά την προσφυγή 32/58:
Πρότεινε την απόρριψη ως απαραδέκτων των αιτημάτων της προσφυγής, πλην εκείνων που αφορούν την ακύρωση της από 17ης Απριλίου 1958 αποφάσεως της Ανωτάτης Αρχής και την απόρριψη των τελευταίων ως αβάσιμων.
2.
Όσον αφορά την προσφυγή 33/58:
Πρότεινε την απόρριψή της ως αβάσιμης.
(
*1
)	Γλώσσα διαδικασίας: η γαλλική.